**OSNOVNA ŠKOLA IVANA NEPOMUKA JEMERŠIĆA**

**GRUBIŠNO POLJE**

Hrvatskih branitelja 20

KLASA: 400-02/25-01/2

URBROJ: 2103-86-25-2

Grubišno Polje, 17. lipnja 2025.

**OBRAZLOŽENJE II. IZMJENE I DOPUNE FINANCIJSKOG PLANA OŠ IVANA NEPOMUKA JEMERŠIĆA ZA 2025. GODINU**

U II. Izmjeni i dopuni financijskog plana OŠ Ivana Nepomuka Jemeršića za 2025. godinu mijenjaju se slijedeće pozicije:

**Opći prihodi i primici**

Povećavaju se planirani Opći prihodi i primici u sklopu materijalnih i financijskih rashoda – decentralizirana sredstva sa planiranih 72.870,00 na 80.738,51 eur. Tijekom 2025. godine dolazi do neplaniranih rashoda što je dovelo do prekoračenja na poziciji 1671 Usluge tekućeg i investicijskog održavanja građevinskih objekata. Zbog nastale potrebe za povećanjem sigurnosti škole bilo je potrebno postaviti nove sigurnosne kvake na ulazna vrata i elektro brave te ugraditi tehničku zaštitu. Također znatan iznos je potrošen i na izradu mosta kod škole u Ivanovom Selu. Time je planirani iznos od 800,00 eura premašen za 2.346,50 eura. U drugom dijelu 2025. godine potrebna je i izrada pregradnog zida radi bolje iskorištenosti prostora škole za koji smo dobili ponudu u iznosu od 590,00 eura. Zbog navedenih povećanja rashoda povećana su sredstva na navedenoj poziciji za 2.936,50 eura što ukupno iznosi 3.736,50 eura planiranih rashoda za poziciju 1671 Usluge tekućeg i investicijskog održavanja građevinskih objekata. Povećani su i rashodi na poziciji 1825 Usluge tekućeg i investicijskog održavanja postrojenja i opreme za 2.250,00 eura što obuhvaća predstojeću ugradnju 2 klima uređaja u prostorije škole te servisiranje već postojećeg klima uređaja. Sveukupni planirani rashoda na spomenutoj poziciji tako iznosi 5.250,00 eura. Zbog potrebe za uravnoteženjem planiranih rashoda sa izvora 110 Opći prihodi i primici u sklopu aktivnosti Materijalni i financijski rashodi – decentralizirana sredstva prilikom nastanka neplaniranih rashoda, smanjili smo planirani iznos rashoda za poziciju 1827 Ostale usluge promidžbe i informiranja zbog izostanka potrebe objave oglasa za natječaj u iznosu od 810,00 EUR, te tako planirani iznos na navednoj poziciji sada iznosi 100,00 eura. Smanjenjem na navedenoj poziciji izvršena je preraspodjela te je povećan iznos na poziciji 1814 Materijal za higijenske potrebe i njegu za 500,00 eur te iznos na poziciji 1666 Električna energija za 507,37 eur zbog dinamike potrošnje do polovice 2025. godine gdje je vidljivo povećanje cijena vezanih uz navedene pozicije. U 2025. godini dolazi do promjene ugovora sa novim poslovnim subjektom za zaštitu na radu te se mjesečna obveza za istu povećava sa sadašnjih 132,73 eura mjesečno na 187,50 eura mjesečno. Zbog navedenog povećana su sredstva na poziciji 1833 Ostale intelektualne usluge za 600,00 eura što predlaže novi iznos od 2.200,00 eura na navedenoj poziciji. Planom također nije planirano povećanje naknade od strane poslovnog subjekta Municipal i trošak uvođenja riznice zbog čega je potrebno povećanje sredstava na poziciji 1677 Ostale računalne usluge za 1.584,64 eura što sa povećanjem na poziciji iznosi 4.084,64 eura. Pozicija 1669 Službena, radna i zaštitna odjeća i obuća povećana je za 300,00 eura zbog neplaniranog troška nastalog zbog potrebe za novim radnim hlačama dijela tehničkog osoblja što ukupno iznosi planirani iznos od 500,00 eura na navedenoj poziciji.

Potrebnim usklađenjem prihoda i rashoda prema izvorima, a prelaskom na riznični način poslovanja dolazi do prebacivanja pozicija financiranih iz izvora pomoći i pomoći izravnanja za decentralizirane funkcije, a u sklopu programa materijalni i financijski rashodi – decentralizirana sredstva te pomoćnici u nastavi – Grubišno Polje – faza VII. te se isti financiraju iz izvora opći prihodi i primici. Objašnjenje izmjena na navedenim pozicijama objašnjeno je u nastavku.

**Vlastiti prihodi**

Povećavaju se planirani prihodi za zaposlene sa 1.814.100,00 EUR na 1.818.492,00 EUR povećanja rashoda na poziciji 1858 Otpremnine zbog neplaniranih odlazaka zaposlenika u prijevremenu mirovinu. Također povećavaju se planirana sredstva na poziciji 1856 Plaće za posebne uvjete rada za 1.000,00 eur dok se planirana sredstva na poziciji 1860 Regres za godišnji odmor smanjuju za 2.000,00 eura zbog manjeg broja zaposlenika koji su ostvarili navedeno materijalno pravo.

Zbog povećanja planiranih raspoloživih sredstava u 2025. godini dolazi do povećanja rashoda poslovanja iz vlastitih i ostalih prihoda za 2.893,47 eur. Zbog navedenog povećana su planirana sredstva na pozicijama 1714 Električna energija za 1.000,00 eur, 1845 Plin za 1.000,00 eur te 1713 Ostali nespomenuti rashodi poslovanja za 893,47 eur.

**Pomoći i pomoći izravnanja za decentralizirane funkcije**

Potrebnim usklađenjem prihoda i rashoda prema izvorima, a prelaskom na riznični način poslovanja dolazi do prebacivanja pozicija financiranih iz izvora pomoći i pomoći izravnanja za decentralizirane funkcije, a u sklopu programa materijalni i financijski rashodi – decentralizirana sredstva te pomoćnici u nastavi – Grubišno Polje – faza VII. te se isti financiraju iz izvora opći prihodi i primici.

Povećanjem planiranih rashoda u sklopu projekta Materijalni i financijski rashodi - decentralizirana sredstva, a financiranih iz dva izvora. Dolazi do smanjenja planiranih sredstava na izvoru 571 – pomoći, a na poziciji 1660 Naknade za smještaj na službenom putu u zemlji gdje planiramo smanjenje u odnosu na prošlu godinu. Obzirom na povećanje planiranih rashoda dolazi do povećanja na pozicijama 1826 Usluge tekućeg i investicijskog održavanja prijevoznih sredstava za 70,13 eur te 1836 Ostale nespomenute usluge za 232,50 eur.

Prilikom planiranja plaća za Pomoćnike u nastavi faza VII nije planirano da se pomoćnicima prema novim ugovorima ne raskida ugovor nakon završetka  
nastavne godine te stoga nisu planirane plaće pomoćnika za preostali dio  
lipnja, srpanj i kolovoz što dovodi do povećanje sredstava na poziciji 2081 Plaće za zaposlene za 12.900,00 eura obzirom da je prosječan mjesečni iznos za tu poziciju  
4.300,00 eura te povećanje na poziciji 2083 Doprinosi za obvezno zdravstveno  
osiguranje za 2.100,00 eura. Također prilikom planiranja za 2025. godinu izostavljen je planirani iznos za regres za prethodna razdoblja koji je ostvarila jedna zaposlenica koja u 2024. godini nije iskoristila navedeno materijalno pravo.

**Namjenske donacije**

Obzirom da do prve polovice 2025. nije došlo do značajnih donacija. Planirani iznosi ostaju isti kao na početku 2025.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vjekoslav Per, mag. prim. educ.